Folketing
2010-02-04

Så er det, jeg spørger: Hvem er det, der skal levere op til de 20 pct. og eventuelt 30 pct.? Er det husholdningerne? Det mener vi ikke kan gøre det alene. Vi mener, at vi skal kigge mere nuanceret på det og finde de forskellige virkemidler, der er, så alle bække små kan være med til at løse det her problem. Branchen har selv foreslået, at en del af løsningen kan være en masse små tekniske fif, og vi vil gerne tage branchen på ordet – ikke for at straffe dem, men for at støtte branchen. Det, vi helt konkret lægger op til, er jo, at man i trafikforligskredsen overvejer, om vi ikke skal sætte nogle flere penge af til netop at understøtte nogle af de her initiativer fra branchen, og det er netop en frivillig aftale med branchen, vi lægger op til. Der er ingen tvang, der er ingen pisk, vi lægger op til frivillige aftaler med branchen. Det er ellers noget, som vi i SF synes er lidt besværligt, f.eks.